CELEX: C2005/271/31
Language: fi
Date: 2005-10-29 00:00:00
Title: Asia C-330/05: Hovrätten för Övre Norrlandin 22.8.2005 tekemällään päätöksellä esittämä ennakkoratkaisupyyntö asiassa Per Fredrik Lennart Granberg vastaan Lokal åklagaren i Haparanda

29.10.2005   
            
            
               FI
            
            
               Euroopan unionin virallinen lehti
            
            
               C 271/17
            
         Hovrätten för Övre Norrlandin 22.8.2005 tekemällään päätöksellä esittämä ennakkoratkaisupyyntö asiassa Per Fredrik Lennart Granberg vastaan Lokal åklagaren i Haparanda
   (Asia C-330/05)
   (2005/C 271/31)
   Oikeudenkäyntikieli: ruotsi
   Hovrätten för Övre Norrland on pyytänyt 22.8.2005 tekemällään päätöksellä, joka on saapunut yhteisöjen tuomioistuimeen 6.9.2005, Euroopan yhteisöjen tuomioistuimelta ennakkoratkaisua asiassa Per Fredrik Lennart Granberg vastaan Lokal åklagaren i Haparanda seuraaviin kysymyksiin:
   
               1)
            
            
               Seuraako direktiivin 92/12/ETY (jäljempänä direktiivi) 9 artiklan 3 kohdasta, että jäsenvaltioilla on mahdollisuus yleisesti jättää polttoöljy direktiivin 8 artiklan soveltamisalan ulkopuolelle, siten, että jäsenvaltio voi säätää, että yksityishenkilön, joka on itse hankkinut polttoöljyä omaan käyttöönsä toisesta jäsenvaltiosta, jossa se oli luovutettu kulutukseen, ja kuljettanut sen itse määräjäsenvaltioon, on maksettava valmisteveroa viimeksi mainitussa valtiossa, lämmitysöljyn kuljetustavasta riippumatta?
            
         
               2)
            
            
               Jos ensimmäiseen kysymykseen annettava vastaus on myöntävä, onko direktiivin 9 artiklan 3 kohta yhteensopiva perustamissopimukseen sisältyvien, tavaroiden vapaata liikkuvuutta koskevien perusperiaatteiden ja suhteellisuusperiaatteen kanssa, kun otetaan huomioon, että direktiivin 9 artiklan 3 kohdan tavoitteena on saada yksityishenkilöt luopumaan kivennäisöljyjen kuljetuksesta, siten, että siinä säädetään poikkeuksesta periaatteeseen, jonka mukaan kun, yksityishenkilöt ovat hankkineet tavarat omaan käyttöönsä ja kuljettaneet ne itse, valmistevero kannetaan siinä jäsenvaltiossa, josta tavarat on hankittu, ja onko tällainen tavoite yhteensopiva neuvoston vetoamien direktiivin oikeusperusteiden kanssa, vai onko direktiivin 9 artiklan 3 kohta pätemätön?
            
         
               3)
            
            
               Jos ensimmäiseen kysymykseen annettava vastaus on kieltävä, onko se, että yksityishenkilö on kuljettanut 3000 litraa lämmitysöljyä kolmen nk. IBC-kontin avulla, jotka voivat sinällään olla hyväksyttyjä vaarallisten aineiden, muun muassa nesteiden, ammattimaiseen kuljetukseen, umpinaisen pakettiauton lastaustilassa, direktiivin 9 artiklan 3 kohdassa tarkoitettu poikkeuksellinen kuljetustapa?
            
         
               4)
            
            
               Onko direktiivin 7 artiklan 4 kohdan kanssa yhteensopivaa se, että jäsenvaltion lainsäädännössä säädetään, että yksityishenkilöllä, joka on hankkinut itse omaan käyttöönsä lämmitysöljyä toisesta jäsenvaltiosta, jossa kyseinen öljy on luovutettu kulutukseen, ja kuljettanut sen itse määräjäsenvaltioon direktiivin 9 artiklan 3 kohdassa tarkoitetulla poikkeuksellisella kuljetustavalla, on velvollisuus asettaa vakuus valmisteveron maksamiselle ja kuljettaa mukanaan yksinkertaistettua saateasiakirjaa ja näyttöä siitä, että kuljetuksen yhteydessä on asetettu vakuus valmisteveron varalle?